text: [{"text_idx": "#000002", "text": "Pauli Mittu\u0301n hevur skriva\u00f0 sa\u0301ttma\u0301la vi\u00f0 Kristiansand i\u0301 fremstu norsku deildini -"}, {"text_idx": "#000004", "text": "Trok.fo hevur fingi\u00f0 or\u00f0i\u00f0 a\u0301 ny\u0301ggjasta f\u00f8royingin i\u0301 norskum topphondbo\u0301lti"}, {"text_idx": "#000005", "text": "Kendi tu\u0301 ikki navni\u00f0 a\u0301 Paula Mittu\u0301n a\u0301\u00f0renn, so gert tu\u0301 ta\u00f0 ivaleyst eftir at manslandsli\u00f0i\u00f0 sp\u00e6ldi seg vi\u0301\u00f0ari i\u0301 HM-undankappingini i\u0301 januar, har 19 a\u0301ra gamli sp\u00e6lskiparin sp\u00e6ldi ein sto\u0301ran leiklut i\u0301 si\u0301num fyrstu landsdystum."}, {"text_idx": "#000006", "text": "Noregsmenn eru n\u00e6stir at l\u00e6ra Paula Mittu\u0301n at kenna, ti\u0301 komandi kappingara\u0301r sp\u00e6lir hann i\u0301 KRS \u2013 Kristiansand Topha\u030andball i\u0301 fremstu norsku deildini, har hann hevur skriva\u00f0 tvey a\u0301ra sa\u0301ttma\u0301la vi\u00f0 m\u00f8guleika fyri enn einum a\u0301ri."}, {"text_idx": "#000009", "text": "Men manshondbo\u0301lturin i\u0301 Kristiansand hevur ligi\u00f0 eitt sindur tyngri, grei\u00f0ir Pauli fra\u0301."}, {"text_idx": "#000010", "text": "- N\u00f8kur fo\u0301lk hava nu\u0301 sett s\u00e6r fyri at menna manshondbo\u0301ltin aftur. Tey settu s\u00e6r fyri trimum a\u0301rum si\u0301\u00f0ani eina langti\u0301\u00f0ar\u00e6tlan, vi\u00f0 ma\u0301linum at sp\u00e6la vi\u00f0 i\u0301 stuttliga endanum av Rema 1000-liguni eftir fimm a\u0301rum."}, {"text_idx": "#000011", "text": "U\u0301rslitini hava eisini veri\u00f0 fi\u0301n fyrstu kappingarha\u0301lvuna, og Kristiansand liggur fimm stig omanfyri ni\u00f0urflytingarstrikuna og bert eitt stig fra\u0301 endasp\u00e6linum."}, {"text_idx": "#000013", "text": "Ta\u00f0 var eftir EM-kappingina i\u0301 Bulgaria i\u0301 summar, sum F\u00f8royar vunnu, at a\u0301hugin fyri Paula to\u0301k dik a\u0301 seg."}, {"text_idx": "#000014", "text": "- Eftir EM-kappingina kom eg i\u0301 samband vi\u00f0 nakrar umbo\u00f0smenn, sum hja\u0301lpti m\u00e6r at fara undir hetta stigi\u00f0."}, {"text_idx": "#000015", "text": "- Onkur a\u0301hugi byrja\u00f0i at koma nakrar vikur eftir, og so kom hesin a\u0301hugin fra\u0301 Kristiansand."}, {"text_idx": "#000018", "text": "Kristiansand hevur tveir sp\u00e6lskiparar a\u0301 li\u00f0num. Roynda noregsmannin, Viktor Skillhammer, og so po\u0301llendingin, Michael Potoczny, sum ikki heldur fram komandi kappingara\u0301r."}, {"text_idx": "#000019", "text": "I\u0301 hansara sta\u00f0 kemur so Pauli Mittu\u0301n, sum altso er \u00e6tla\u00f0ur ein go\u0301\u00f0an leiklut fra\u0301 byrjan."}, {"text_idx": "#000020", "text": "- Eg fa\u0301i sja\u0301lvandi ein leiklut a\u0301 li\u00f0num. Gongur ta\u00f0 ikki v\u00e6l, so sp\u00e6li eg sja\u0301lvandi ikki, men um ta\u00f0 gongur v\u00e6l, so sp\u00e6li eg. - Eg komi ikki har sum ein venjingarleikari, ger Pauli pu\u0301ra greitt."}, {"text_idx": "#000021", "text": "- Eg eri sera spentur. Ta\u00f0 kennist sera ho\u0301skandi til mi\u0301n. Hetta er eitt li\u00f0 sum satsar, venur no\u0301gv og venur professionelt."}, {"text_idx": "#000022", "text": "Og so haldi eg eisini at norska deildin passar nokk so v\u00e6l. Ta\u00f0 er h\u00f8gt st\u00f8\u00f0i\u00f0, men ikki so h\u00f8gt at lopi\u00f0 ver\u00f0ur alt ov sto\u0301rt, sigur Pauli."}, {"text_idx": "#000023", "text": "Hevur longu gj\u00f8rt vart vi\u00f0 seg i\u0301 Norra"}, {"text_idx": "#000024", "text": "Og hann kennir longu naka\u00f0 til st\u00f8\u00f0i\u00f0 i\u0301 norskum hondbo\u0301lti."}, {"text_idx": "#000025", "text": "I\u0301 oktober royndu Pauli og H71 seg i\u0301mo\u0301ti einum av allarbestu norsku li\u00f0unum, Drammen."}, {"text_idx": "#000027", "text": "Men i\u0301 fyrra dystinum a\u0301 heimav\u00f8lli var H71 omana\u0301 i\u0301 longum l\u00f8tum."}, {"text_idx": "#000028", "text": "Ta\u00f0 enda\u00f0i kortini vi\u00f0 teprum o\u0301sigri, men f\u00f8royska avriki\u00f0 \u2013 og serliga hja\u0301 Paula hev\u00f0i veri\u00f0 framu\u0301r. Sja\u0301lvur skora\u00f0i hann sjey ma\u0301l i\u0301 24-22 o\u0301sigrunum."}, {"text_idx": "#000029", "text": "- Ta\u00f0 hev\u00f0i sja\u0301lvandi eisini ein leiklut i\u0301 ti\u0301 heila. At ta\u00f0 gekk so v\u00e6l i\u0301 fyrra dystinum i\u0301mo\u0301ti Drammen, grei\u00f0ir Pauli fra\u0301, nu\u0301 hann aftur kann gle\u00f0a seg til at sp\u00e6la i\u0301mo\u0301ti Drammen komandi kappingara\u0301rini."}, {"text_idx": "#000030", "text": "U17-landsli\u00f0i\u00f0 kveikti dreymin um yrkishondbo\u0301lt"}, {"text_idx": "#000032", "text": "Ti\u0301 hugsanin um at gerast hondbo\u0301ltsleikari burturav kom kanska veruliga ikki fyrr enn ta\u0301 i\u00f0 Pauli og hinir a\u0301 ungdo\u0301mslandsli\u00f0num vunnu sto\u0301ru European Open kappingina fyri U17-landsli\u00f0 a\u0301 sumri 2019."}, {"text_idx": "#000033", "text": "- Ta\u00f0 var kanska fyrstu fer\u00f0 at eg hugsa\u00f0i at ta\u00f0 kundi lata seg gera, sigur ungi bakkurin."}, {"text_idx": "#000034", "text": "Pauli hev\u00f0i sp\u00e6lt a\u0301 hondbo\u0301ltseftirsku\u0301la i\u0301 Skjern, men vendi nu\u0301 aftur til F\u00f8royar, og sp\u00e6ldi si\u0301nar fyrstu vaksnamannadystir fyri H71."}, {"text_idx": "#000035", "text": "Fyrstu gj\u00f8gnumbrotini i\u0301 vaksnamannahondbo\u0301lti komu skjo\u0301tt hetta heysti\u00f0 i\u0301 2019. Og skjo\u0301tt sa\u0301st altjo\u0301\u00f0a st\u00f8\u00f0i\u00f0."}, {"text_idx": "#000036", "text": "Eitt nu\u0301 ta\u0301 i\u00f0 17 a\u0301ra gamli Pauli Mittu\u0301n sendi ein bo\u0301lt fyri og annan eftir inn a\u0301 strikuna i\u0301millum sto\u0301ru verjuleikararnar hja\u0301 slovenska Maribor, og sostatt hja\u0301lpti H71 at vinna fyrsta dystin i\u0301 Evropa Cup-kappingini. H71 sp\u00e6ldi seg kortini ikki vi\u0301\u00f0ari a\u0301 hesum sinni."}, {"text_idx": "#000037", "text": "Um jo\u0301lini 2019 gekk lei\u00f0in til sto\u0301ra kapping i\u0301 Ty\u0301sklandi vi\u00f0 U18-landsli\u00f0num. Hetta var fyrireiking til komandi EM-kappingina, har \u00e6tlanin var at sp\u00e6la seg til n\u00e6sta EM-endasp\u00e6li\u00f0. Men fyrireikingarnar og vo\u0301nirnar hja\u0301 Paula fingu nu\u0301 eitt a\u0301lvarsligt skot fyri bo\u0301gvin."}, {"text_idx": "#000039", "text": "Vi\u00f0 hesa kappingarbyrjan; a\u0301 sumri 2020 flutti Pauli vi\u00f0 fleiri f\u00f8royingum til Skanderborg at ganga a\u0301 vi\u0301\u00f0agitna hondbo\u0301ltssku\u0301lanum, SHEA, men ungi f\u00f8royingurin fekk ikki sp\u00e6lt."}, {"text_idx": "#000040", "text": "- Men eg komi ikki i\u0301gongd. Eg fylgi mi\u0301nari uppvenjing, men eg komi bara ikki i\u0301gongd \u2013 og so gongur eitt ha\u0301lvt a\u0301r afturat. Ta\u0301 havi eg altso eg veri\u00f0 skaddur i\u0301 eitt heilt a\u0301r, og eg kundi framvegis ikki sp\u00e6la, minnist Pauli, sum nu\u0301 flutti heimaftur. Og ta\u00f0 gj\u00f8rdist verri enn."}, {"text_idx": "#000041", "text": "- Eg ti\u0301mdi ikki at ganga har ni\u00f0ri skaddur i\u0301 seks ma\u0301na\u00f0ar, so eg kom heim aftur, sigur Pauli, sum nu\u0301 fekk tung bo\u00f0 fra\u0301 l\u00e6knunum:"}, {"text_idx": "#000042", "text": "- Ta\u0301 i\u00f0 eg kom aftur til F\u00f8royar hugsa\u00f0i eg, at hetta var li\u0301kasum ta\u00f0 vi\u00f0 mi\u0301num hondbo\u0301lti."}, {"text_idx": "#000043", "text": "L\u00e6knarnir s\u00f8gdu, at her var ikki ordiliga naka\u00f0 konkret vit kundu gera. Nu\u0301 kundu vit bara royna onkrar alternativar vi\u00f0ger\u00f0ir og vita um ta\u00f0 rigga\u00f0i, grei\u00f0ir Pauli fra\u0301."}, {"text_idx": "#000045", "text": "Sterki sp\u00e6lskiparin helt kortini fram at sp\u00e6la hondbo\u0301lt. Ti\u0301 hann byrja\u00f0i i\u0301 2021 at sp\u00e6la vi\u00f0 vinstru hond, ho\u0301ast hann alt li\u0301vi\u00f0 hev\u00f0i sp\u00e6lt vi\u00f0 h\u00f8gru hond."}, {"text_idx": "#000046", "text": "Minniligt var ta\u00f0, ta\u0301 i\u00f0 Pauli a\u0301 henda ha\u0301tt a\u0301tti avgerandi leiklut i\u0301 at H71 rakk steypafinaluna i\u0301 februar 2021 - og vann hana."}, {"text_idx": "#000047", "text": "Pauli sp\u00e6ldi kortini ikki fleiri dystir hetta kappingara\u0301ri\u00f0. Nu\u0301 skuldu alternativu vi\u00f0ger\u00f0irnar roynast - og bra\u0301dliga eydna\u00f0ist."}, {"text_idx": "#000049", "text": "\u2013 Mitt i\u0301 ti\u0301 heila rigga\u00f0i vi\u00f0ger\u00f0in. Ta\u00f0 var at sproyta onkur ting inn i\u0301 \u00f8kslina og sovori\u00f0, minnist Pauli, sum einar fimm ma\u0301na\u00f0ir seinni, fekk kasta\u00f0 vi\u00f0 si\u0301num so dygdargo\u0301\u00f0a h\u00f8gra armi aftur. Knappliga ha\u0301lvtanna\u00f0 a\u0301r eftir at hann fyrstu fer\u00f0 f\u00f8ldi r\u00e6\u00f0uliga akslaska\u00f0an."}, {"text_idx": "#000050", "text": "Og skotarmurin riggar - ta\u00f0 hevur veri\u00f0 sjo\u0301n fyri s\u00f8gn hetta kappingara\u0301ri\u00f0."}, {"text_idx": "#000051", "text": "- Eg geri no\u0301gvar akslavenjingar, og eg skal sja\u0301lvandi ansa eftir at ikki belasta hana ov no\u0301gv \u2013 men annars er \u00f8kslin super, sigur Pauli Mittu\u0301n, sum ikki bi\u0301\u00f0a\u00f0i leingi a\u0301\u00f0renn \u00f8kslin aftur fo\u0301r at sveiggja i\u0301 altjo\u0301\u00f0a hondbo\u0301lti."}, {"text_idx": "#000053", "text": "- Ta\u00f0 vo\u0301ru teir fyrstu dystirnir hja\u0301 m\u00e6r. Ta\u0301 skuldi eg li\u0301kasum i\u0301 gongd. Og si\u0301\u00f0ani fo\u0301ru vit i\u0301 gongd i\u0301 F\u00f8royum, har eg ordiliga skuldi venja meg vi\u00f0 at sp\u00e6la dyst aftur, grei\u00f0ir Pauli fra\u0301."}, {"text_idx": "#000054", "text": "- Eg haldi at ta\u00f0 gekk v\u00e6l. Og so sp\u00e6ldu vit handan dystin i\u0301mo\u0301ti Drammen og gj\u00f8rdu eitt gott avrik fyrsta dystin i\u0301mo\u0301ti hesum li\u00f0num, sum vit i\u0301 veruleikanum ikki a\u0301ttu at havt nakran kjans i\u0301mo\u0301ti, sigur Pauli."}, {"text_idx": "#000055", "text": "Og so komu landsli\u00f0sbo\u00f0ini. Fyrst til venjingar og si\u0301\u00f0ani til HM-dystirnar i\u0301 januar, ta\u0301 i\u00f0 hann skuldi lyfta a\u0301byrgd eftir systkinabarni\u00f0, Elias Ellefsen a\u0301 Skipag\u00f8tu."}, {"text_idx": "#000056", "text": "- Eg hev\u00f0i slett ikki v\u00e6nta\u00f0 at eg skuldi sp\u00e6la. Eg v\u00e6nta\u00f0i bara at eg fo\u0301r at vera vi\u00f0 til venjingarnar, men ta\u0301 i\u00f0 Elias var\u00f0 skaddur, so lat ta\u00f0 upp fyri einum leikluti til mi\u0301n. Og ta\u00f0 gekk bara glimrandi, tekur Pauli Mittu\u0301n til."}, {"text_idx": "#000057", "text": "Trok.fo vo\u0301nar at alt fer at ganga eins glimrandi hja\u0301 Paula i\u0301 Kristiansand i\u0301 Rema 1000-liguni komandi kappingara\u0301r."}, {"text_idx": "#000058", "text": "Trok.fo og FM1 hava mangan pra\u0301ta\u00f0 vi\u00f0 Paula Mittu\u0301n a\u0301\u00f0ur. Hoyr okkurt av pra\u0301tunum fra\u0301 hesum kappingara\u0301rinum a\u0301 trok.fo/lurta ella a\u0301 sp\u00e6laranum ni\u00f0anfyri"}]